b"\n_START_ARTICLE_\nJoseph Rosenstock\n_START_SECTION_\nAnys primerencs\n_START_PARAGRAPH_\nVa treballar a l'\xc3\x92pera Estatal en Wiesbaden abans d'anar a la Metropolitan Opera\xc2\xa0de Nova York per reempla\xc3\xa7ar Artur Bodanzky el 1928. Tanmateix, va rebre tantes cr\xc3\xadtiques que va dimitir despr\xc3\xa9s de nom\xc3\xa9s sis actuacions i Bodanzky va tornar a la direcci\xc3\xb3.\n_START_SECTION_\nJ\xc3\xbcdischer Kulturbund, 1933-1936\n_START_PARAGRAPH_\nRetornant a Alemanya, va treballar a Mannheim i, de 1933\xe2\x80\x931936, mentre era director de la J\xc3\xbcdischer Kulturbund\xc2\xa0de Berl\xc3\xadn, notablement va dirigir l'estrena alemanya (amb tots els int\xc3\xa8rprets jueus) de\xc2\xa0Nabucco\xc2\xa0de Verdi el 4 d'abril de 1935.\n_START_SECTION_\nT\xc3\xb2quio, 1936-1946\n_START_PARAGRAPH_\nRosenstock va deixar Berl\xc3\xadn el 1936 i es trasllad\xc3\xa0 al Jap\xc3\xb3 per conduir l'Orquestra Simf\xc3\xb2nica del Jap\xc3\xb3 (que havia estat fundada el 1926 i que esdevindria l'Orquestra Simf\xc3\xb2nica del NHK el 1951).  Es va quedar a T\xc3\xb2quio fins al 1946 i, mentre va ser all\xc3\xa0, va ensenyar a\xc2\xa0Hideo Saito (director, educador i co-fundador del Toho Gakuen Escola de M\xc3\xbasica) i Masashi Ueda (director de l'orquestra de la Tokyo Symphony Orchestra, qui va introduir la m\xc3\xbasica contempor\xc3\xa0nia russa, americana i japonesa al p\xc3\xbablic), i Roh Ogura, qui va dirigir\xc2\xa0les simfonies de Beethoven.\n_START_SECTION_\nNova York, 1948-1969\n_START_PARAGRAPH_\nEl 1948 Rosenstock retorna a Nova York per treballar com a director amb la New York City Opera (NYCO), debutant amb Le nozze di Figaro. El 1951 va dirigir l'estrena mundial de The Dybbuk de\xc2\xa0David Tamkin._NEWLINE_El gener de 1952 Rosenstock va succeir Laszlo Hal\xc3\xa1sz com a director general del NYCO. Va treballar en aquesta funci\xc3\xb3 per quatre temporades, temps en qu\xc3\xa8 va continuar els passos de  Hal\xc3\xa1sz de planificar programes innovadors amb el repertori inusual barrejat amb obres est\xc3\xa0ndards. \xc3\x89s remarcable l'estrena mundial de The Tender Land d'Aaron Copland, l'estrena a Nova York de Troilus i Cressida de William Walton , i les estrenes als Estats Units de Der Proze\xc3\x9f\xc2\xa0de Gottfried von Einem i El castell de Barbablava de\xc2\xa0B\xc3\xa9la Bart\xc3\xb3k._NEWLINE_Rosenstock va retornar al Met el 31 de gener de 1961 per dirigir\xc2\xa0Tristan und Isolde i esdevenia un membre regular del Met fins a la darrera actuaci\xc3\xb3 amb\xc2\xa0Die Meistersinger el 13 de febrer de 1969. Durant aquells vuit anys va dirigir 248 actuacions a l'\xc3\x92pera Metropolitana."